Ute til lunch

Ute Til Lunch var et musikalsk prosjekt av Lars Kilevold og Torstein Bieler i 1988–89.Ute til Lunch ; rockipedia.no Målet var å teste NRKs reklamegrenser og skape blest rundt reklamebyrået Bates. Produsent bak platen var Birger Libell, sjef for Bates Film. 

Debutsinglen «Ute til lunsj» i 1987 ble spesialskrevet for Ted Bates og inneholdt reklame for alt fra Peppes Pizza og Manpower til banken DnC og Tiedemanns tobakk. Den gikk rett til topps på Ti i skuddet, solgte 15 000 eksemplarer og lå 14 uker på VG-lista. Det var dessuten den første norskspråklige rap-låten som ble gitt ut på plate; fem år før Ståle Stiil og sju år før Gatas Parlament. Prosjektet ble videreført med albumet «Dette er en kjempehit» (1988), som lå sju uker på VG-lista, fulgt opp av singlene «Gummi­sangen» (1988) og «Hagen ræpp» (1989) – med rap av Fremskrittspartiets Carl I. Hagen. Under navnet Betrand N sto Kilevold i 1998 bak nok et reklame-stunt, singlen «Varm & myk & rund», en reklame for Peppes Pizza. 

Diskografi
 Dette er en kjempehit (1988)
 Seier'n er vår (1989)

 Referanser 

 Eksterne lenker 


Kategori:Reklame
Kategori:Musikk i 1987